7. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 116 της 2 Φεβρ./10 Μαρτ. 1951 Περί τροποποιήσεως της υπ’ αριθ`. 84329/3.6.48 (Φ.Ε.Κ. 93 Β΄ 1948) κοινής αποφάσεως των Υπουργών Οικονομικών και Γεωργίας. Λαβόν υπ’ όψιν την υπ’ αριθ. 7033 από 12.1.51 πρότασιν του επί της Γεωργίας Υπουργού, αποφασίζει: Τροποποιεί την υπ’ αριθ. 84329/3.6.48 (Φ.Ε.Κ. 93 Β΄ 1948) κοινήν απόφασιν των Υπουργών Οικονομικών και Γεωργίας και καθορίζει το ποσόν της κατά το άρθρ. 105 του Κωδ. Α.Ν. 2556/41 προσωρινής δόσεως (γεωμόρου) της καταβαλλομένης μέχρι του οριστικού καθορισμού του τιμήματος, από του γεωργικού έτους 1950-51 και εφεξής εις δέκα (10) οκάδας κατά στρέμμα αποτιμωμένας εις χρήμα βάσει της εκάστοτε τιμής συγκεντρώσεως. Ορίζει ότι αι βεβαιωθησόμεναι προσωριναί δόσεις θέλουσι συμψηφισθή κατά την διενέργειαν της οριστικής χρεώσεως προς την οφειλήν των κληρούχων.

[Source: greek_legal_code_raptarchis | Tokens: 767]